VIGAN CITY --- Adayo a patien ti pamilya ti pulis a mapapati a nangholdap ti anak da idiay ili ti Naguillian, La Union.
Segun iti pamilya Quitasol babaen iti ama a ni Bornelio Quitasol iti Sitio Nalasin, Barangay Quitasol, Vigan City, Ilocos Sur a saan a maaramid ti anak na a ni PO3 Ronald Quitasol, Intellegence Officer iti nasao nga ili idiay La Union.
Kinuna pay ni Bornelio, disiplinado ti putot na manipud iti kinaubing na ken patienna a "frame up" ti nasao a pasamak.
Innayon pay ti nasao nga ama a posible nga adda nasagid ti anak na a nangato a tao gapu iti trabahona.
Maipalagip nga immunan a naireport na nangholdap kan ti nasao nga intelligence officer kadduana ti agnagan ti Jonathan Vinluan dagiti agassawa a negosyante nga isuda Felimon ken Florida Rivera idiay Barangay Natividad, Naguilian, La Union.
Naala manipud kadagiti negosyante ti bag a naglaon a P3,000 cash, dua a cellphone ken napapateg a dokumento.
ilo_Latn ilo_Latn ilo_Latn ilo_Latn ilo_Latn ilo_Latn